《上巳後一日登快哉亭作》
宋代·贺铸

上巳信嘉辰，流觞传旧俗。
良游怅不遂，吏局方有属。
东风吹晓雨，万窍嗥林麓。
疑有泊舟人，狂歌河女曲。
逾期始澄霁，物色如新沐。
城角趋危亭，登临尉幽独。
纷华扫不见，胡蝶飞平绿。
竚倚穷夕曛，悠哉此心目。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。